Minnsta atvinnuleysi í Danmörku frá 2009
Atvinnuleysi í Danmörku minnkaði í síðasta mánuði og hefur ekki verið jafn lítið frá árinu 2009. Í mars voru 154.900 atvinnulausir í landinu, en það eru 5,8% atvinnubærra manna.
Atvinnuleysi er mest á meðal fólks á aldrinum 25-29 ára, 9,4% og þá er atvinnuleysi mest í Kaupmannahöfn, 7,3% og á Borgundarhólmi, en þar mælist það 7%.
Helge J. Pedersen, yfirhagfræðingur hjá Nordea-bankanum, segir í samtali við Jótlandspóstinn að ein ástæða þessarar fækkunar á atvinnuleysisskrá geti verið að einhverjir hafi hreinlega yfirgefið vinnumarkaðinn, sumir hafi farið aftur í nám og ungt fólk sé lengur í námi nú en áður vegna þess að það á von á að erfitt geti reynst að fá vinnu. Í raun og veru hafi þeim fækkað sem teljist atvinnubærir.
Í sama streng tekur Mikkel Høegh hjá BRF Kredit-bankanum. "Atvinnuleysi minnkar vegna þess að fólki á vinnumarkaði hefur fækkað," segir hann. "Það hafa ekki orðið til fleiri störf og þess vegna gefur þetta minnkandi atvinnuleysi ranga mynd af dönskum vinnumarkaði." Aðrir hagfræðingar, sem Jótlandspósturinn leitar álits hjá, eru sömu skoðunar.
Atvinnuleysi í Danmörku minnkaði í síðasta mánuði og hefur ekki verið jafn lítið frá árinu 2009.
Í mars voru 154.900 atvinnulausir í landinu, en það eru 5,8% atvinnubærra manna.
Yfirhagfræðingur hjá Nordea-bankanum segir í samtali við Jótlandspóstinn að ein ástæða þessarar fækkunar á atvinnuleysisskrá geti verið að einhverjir hafi hreinlega yfirgefið vinnumarkaðinn.
Sumir hafi farið aftur í nám og ungt fólk sé lengur í námi nú en áður vegna þess að það á von á að erfitt geti reynst að fá vinnu.